### 10.    Beslutning om anlægsbevilling til friluftsscene

**Åbent**

Sagsnr.: 326-2014-137759     J.nr.: 04.01.00           Dokumentnr.:
326-2016-330499

**Sagstype**

Beslutning.

**Resume og sagens baggrund**

På investeringsoversigten blev der i 2014 afsat et
rådighedsbeløb på 0,2 mio. kr. til etablering af en friluftsscene ved
gymnasiet. Rådighedsbeløbet er overført til 2016. Der søges om frigivelse af
det samlede rådighedsbeløb på 0,2 mio. kr. til etablering af en friluftsscene
ved gymnasiet.

**Indstillinger**

Direktøren indstiller, at der gives en anlægsbevilling på
0,2 mio. kr. til forbedring af friluftsscenen ved gymnasiet finansieret af det
afsatte rådighedsbeløb.

**Behandling**

Teknik og Miljøudvalget, Økonomiudvalget,
Kommunalbestyrelsen.

**Sagsfremstilling**

I investeringsoversigten blev der i 2014 afsat et
rådighedsbeløb på 0,2 mio. kr. til etablering af en friluftsscene ved
gymnasiet. Der har siden været undersøgt forskellige muligheder, herunder har
forskellige interessenter været indkaldt til idémøde. Ligeledes har der været
ansøgt om midler fra Statens Kulturfond til eksperimenter i fuld skala for at
få et mere eksperimenterende projekt, der også kunne understøtte Bynær
Tina Bertelsen. Det blev dog til et afslag.

I tråd med Spor II-arbejdet vil vi gerne sikre, at friluftssceneaktiviteterne
i byen supplerer og ikke konkurrerer med hinanden. Der er fortsat planer om
mulighed for etablering af en større fast eller mobil scene i [adresse],
hvor scenen eventuelt kan indgå i et samlet fondssøgnings-projekt. De afsatte
anlægsmidler ønskes derfor anvendt til at forbedre de nuværende
scenefaciliteter i byen (Munkesøparken og [adresse]). Begge scener trænger
til renovering af siddetrin samt supplering med fast og jævn belægning og
forankringspunkter til opsætning af materiel.

Interessenterne har vurderet, at scenen ved gymnasiet er den
vigtigste af de eksisterende faciliteter. Her fungerer eksisterende anvendelse
af strøm og toilet forhold på gymnasiet samt den nuværende mobile
scene-leje-løsning rigtig godt, men der ønskes andre forbedringer af pladsen,
som også kan komme mindre arrangementer til gode.

Anlægsmidlerne ønskes anvendt til følgende: Etablering af en
ny plan og fast belægning på fladen foran amfi-trinene (eventuelt fliser mod
gavlen suppleret med en gummibelægning i grusfarve mod teatersiden).
Gummibelægningen kan bruges til faldunderlag ved teater, gøgl, stunt, judo
m.m.). Etablering af 6 forankringspunkter omkring den faste flade, samt udskiftning
af trinforkanter på de nederste amfi-trin. Ligeledes overvejes en mindre
overdækning, der lejlighedsvis let kan monteres på stolper, såfremt budgettet
rækker.

Der vil i de kommende år blive behov for ekstra midler til
at udskifte resten af trinene på amfiscenen, da de er begyndt at rådne.
Ligeledes er der behov for midler til en mindre renovering af amfiscenen ved
[adresse].

**Økonomiske konsekvenser**

Der er afsat et rådighedsbeløb på 0,2 mio. kr. i 2016 til
etablering af en friluftsscene ved gymnasiet. Økonomichefen bemærker, at
restrådighedsbeløbet i 2016 udgør 0 kr.

**Teknik- og Miljøudvalgets møde
den 8. december 2016:**

Anbefales.

**Økonomiudvalgets møde den 14.
december 2016:**

Anbefales.